Diari Oficial de la Generalitat Valenciana


Sumari del DOGV 6362, del 24-09-2010 (2010/10263)

RESOLUCIÓ de 14 de setembre de 2010, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques destinades al manteniment de guarderies infantils de titularitat de corporacions locals o entitats privades sense ànim de lucre per a l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6362

Data del DOGV
:   24-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10022


Data del document
:   14-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de setembre de 2010, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques destinades al manteniment de guarderies infantils de titularitat de corporacions locals o entitats privades sense ànim de lucre per a l'exercici 2010. [2010/10568]  
Per Orde de 8 de març de 2010 (DOCV núm. 6234, de 26 de març), de la Conselleria d'Educació, es van convocar ajudes econòmiques destinades al manteniment de guarderies infantils, de titularitat de corporacions locals o entitats privades sense ànim de lucre, per a l'exercici 2010, tot establint-se, en l'apartat 2 de la base 11, que el termini màxim per a justificar la subvenció concedida finalitzaria el 30 de setembre de 2010.  
Les ajudes esmentades, van ser concedides per Resolució de 6 d'agost de 2010, de la Direcció General d'Ordenació i Centres Docents (DOCV núm. 6330, d'11 d'agost); l'apartat 3 d'esta resolució establia el 30 de setembre de 2010 com l'últim dia de presentació de la justificació.  
Això no obstant, esta Direcció General considera aconsellable l'ampliació del termini de justificació fins una data posterior, en la mesura que no perjudica tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE 27 d'octubre de 1992) i del Procediment Administratiu Comú (BOE 27 de novembre de 1992) i l'article 70, apartat 1 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176, de 25 de juliol).  
Per tot això, i conformement amb la disposició final primera de l'Orde de 8 de març de 2010, per la qual s'autoritza esta Direcció General per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 15 d'octubre de 2010, el termini de què disposen els beneficiaris de les subvencions concedides en la dita convocatòria a fi de presentar les justificacions en la forma establida en la base 11, apartat 2, de l'Orde de 8 de març de 2010.  
La present resolució entrarà en vigor el mateix dia de la seua publicació en el Diari Oficial de la Comunitat Valenciana, però produirà efectes des de l'endemà de la finalització del termini de presentació de justificacions establit en la mencionada orde de convocatòria.  
València, 14 de setembre de 2010.- El director general d'Ordenació i Centres Docents: Rafael Carbonell Peris.